## Enghraifft o gyllideb Llwybr 2 (2025)

Wrth gwblhau eich cyfrifydd grant, mae'n bwysig esbonio pob cost yn glir yn eich ffurflen gais. **Gall unrhyw gostau sydd wedi'u cynnwys yn y gyfrifydd ond nad ydynt wedi'u cyfiawnhau yn y ffurflen gael eu tynnu yn ystod yr asesiad.**

I'ch helpu i'ch tywys, dyma ateb enghreifftiol i gwestiynau'r adran gyllideb. Mae’n dangos lefel y manylder yr ydym angen, a sut i gysylltu eich costau ag amcanion eich prosiect.

Mae cyfiawnhad cost cryf yn helpu aseswyr i ddeall pam mae pob eitem yn hanfodol i gyflawni eich prosiect a chreu'r allbwn a gynlluniwyd.

Cyfeiriwch at ganllaw rhaglen Llwybr 2 2025 am wybodaeth fanwl am gyfraddau grant a beth sy'n cyfrif fel costau cymwys ac anghymwys.

Cwestiynnau

1. Rhowch esboniad am y cyllid rydych chi wedi gwneud cais amdano yn y cyfrifydd grant ar gyfer **symudedd**. Rhowch drosolwg byr hefyd o'r gweithgareddau rydych chi'n bwriadu eu gwneud yn ystod pob symudedd. 

Rhowch gyfiawnhad clir ar gyfer pob cyfranogwr a gofnodwyd yn y tabiau **‘Symudedd Staff’** a **‘Symudeddau Grŵp Dysgwyr’** (allanol a mewnol) yn eich cyfrifydd grant. Rhaid i chi gynnwys esboniad o’u rôl yn ystod y symudedd a pham mae eu cyfranogiad yn hanfodol i ddatblygiad y prosiect a’r allbwn. Rhowch fanylion hefyd am eich gweithgareddau arfaethedig yn ystod y symudedd.

Nid oes angen i chi fanylu ar gostau’r symudeddau yn yr adran hon gan eu bod yn gostau uned, a fydd yn cael eu pennu gan y wybodaeth a fewnbynnwch i’r gyfrifydd grant.

A screenshot of a computer

AI-generated content may be incorrect.

Enghraifft

**Cyfranogwr 1 - Pennaeth**

Mae eu gwybodaeth a'u profiad addysgu helaeth yn hanfodol i greu allbwn y prosiect. Bydd y Pennaeth yn arwain y cyfarfodydd yn ystod y symudedd i'r Ffindir ynghyd â Phennaeth ein hysgol bartner rhyngwladol.

**Cyfranogwr 2 - Athro ac Arweinydd Prosiect**

Fel Arweinydd Prosiect, bydd yr athro hwn yn cydlynu holl weithgareddau'r prosiect, yn enwedig yn ystod y symudedd i'r Ffindir, er mwyn sicrhau bod amcanion ac amserlenni'n parhau ar y trywydd iawn. Gyda'u harbenigedd mewn cefnogi disgyblion ag Anghenion Dysgu Ychwanegol, byddant yn sicrhau bod cynhwysiant yn ffocws canolog i'r prosiect a'i weithrediad.

**Cyfranogwr 3 - Athro**

Yn ogystal â phrofiad addysgu, ffocws y cyfranogwr hwn o fewn yr ysgol yw cefnogi disgyblion o grwpiau heb gynrychiolaeth ddigonol. Byddant yn cyfnewid arfer gorau gyda'n partner rhyngwladol ac yn cyfrannu at ddatblygu arferion cynhwysol i'w cynnwys yn allbwn terfynol y prosiect.

**Gweithgareddau Cynlluniedig**

* Diwrnod 1: Ymweliadau â thair ysgol i arsylwi a gwerthuso arferion gorau.
* Diwrnod 2: Sesiynau datblygiad proffesiynol dan arweiniad ein partner rhyngwladol.
* Diwrnod 3: Gweithdai cydweithredol gyda'r partner rhyngwladol i gyd-greu deunyddiau prosiect.
* Diwrnod 4: Datblygu adnoddau ymarferol ar y cyd i'w lledaenu ar ôl y symudedd.

2. Rhowch esboniad am y cyllid rydych chi wedi gofyn amdano yn y cyfrifydd grant o fewn pob categori:

### Costau staff

Mae 'costau staff' yn gyfraniad at y costau staff sydd eu hangen i alluogi'r prosiect i ddigwydd. Mae’r adran hon yn ymwneud â chostau staff eich sefydliad a’ch partneriaid (Cymreig a rhyngwladol) yn unig. Dylech chi ychwanegu costau ar gyfer ymgynghorwyr allanol at yr adran Rheoli a Gweithredu'r Prosiect.

Dylech chi darparu manylion ar gyfer pob aelod o staff sydd wedi'i restru o fewn tabiau **‘Costau staff Cymru’** a **‘Costau staff Rhyngwladol’** y cyfrifydd grant. Dylech esbonio'n glir rôl pob aelod o staff a'u cyfranogiad penodol at y prosiect.

***A screenshot of a computer

AI-generated content may be incorrect.***

Enghraifft

**1. Pennaeth (aelod uwch o staff/rheolwr) - 8 diwrnod**

Bydd y Pennaeth yn sicrhau bod y prosiect yn cyd-fynd â blaenoriaethau'r sector a Chwricwlwm i Gymru. Byddant yn goruchwylio'r prosiect a chreu'r allbwn, yn rheoli perthnasoedd â phartneriaid y prosiect am hyd y prosiect, ac yn cyfrannu at weithgareddau lledaenu trwy ymgysylltu ag arweinwyr y sector a rhanddeiliaid i sicrhau effaith hirdymor y prosiect.

**2. 2 x Athro (Athro/Hyfforddwr/Ymchwilydd/Gweithiwr Ieuenctid) - 10 diwrnod yr un**

Bydd y ddau athro yn defnyddio eu harbenigedd addysgu a'u gwybodaeth a gafwyd o'r symudeddau i gyd-ddatblygu adnoddau ar gyfer y pecyn cymorth. Byddant hefyd yn cyflwyno gweithdai hyfforddi yn ystod y cyfnod lledaenu i hyfforddi athrawon eraill i ddefnyddio a chymhwyso'r pecyn cymorth.

**3. Rheolwr Cyllid (Staff cymorth arbenigol) - 4 diwrnod**

Byddant yn sicrhau rheolaeth ariannol effeithlon o'r prosiect, gan oruchwylio cyllidebau a gwariant i sicrhau cywirdeb a thryloywder. Byddant yn gyfrifol am reoli cyllidebau'r prosiect ac olrhain yr holl weithgareddau ariannol.

Rheoli a gweithredu'r prosiect

Mae 'Costau rheoli a gweithredu'r prosiect' yn gyfraniad at gostau i alluogi'r prosiect a'r gweithgareddau i ddigwydd.

Dylech chi gyfiawnhau pob cost rydych chi wedi gofyn amdano ar gyfer rheoli’r a lledaunu’r prosiect yn tabiau **‘Rheoli a gweithredu Cymru’** a **‘Rheoli a gweithredu Rhyngwladol’** yn y cyfrifydd grant yn glir.

### Eglurwch pam mae pob gwariant yn angenrheidiol i lwyddiant y prosiect ac i creu a lledaenu’r allbwn.

**A screenshot of a document

AI-generated content may be incorrect.**

Enghraifft

**Rheoli prosiect**

1. Llogi ystafell gyfarfod (yn ystod y symudedd) -£150 y dydd x 3 diwrnod

Bydd lleoliad canolog yn cael ei logi ar gyfer y cyfarfodydd gyda'n partneriaid rhyngwladol yn ystod y symudeddau. Nid oes gan ein partner cynnal y capasiti na'r cyfleusterau i gynnal y cyfarfodydd. Dewiswyd y lleoliad am ei werth am arian ar ôl adolygu dyfynbrisiau o sawl lleoliad addas.

2. Teithio lleol yn ystod y symudedd -£100

Teithio lleol ar gyfer ymweliadau ag ysgolion partner i arsylwi arfer gorau a chasglu syniadau ar gyfer allbwn y prosiect.

**Lledaenu**

1. 4 sesiwn hyfforddi rhanbarthol (De, Canolbarth, Gorllewin, a Gogledd Cymru) -£2140

Rydym yn bwriadu cynnal 4 sesiwn hyfforddi ledled Cymru i gefnogi ysgolion a sefydliadau i ymgysylltu â'r pecyn cymorth.

Mae'r costau'n cynnwys:

• Teithio i ddau aelod o staff i bob sesiwn ac yn ôl -£300

• Llety i ddau aelod o staff (sesiwn Gogledd Cymru) –£240

• Llogi lleoliad ac offer a lluniaeth ar gyfer pob sesiwn. 20 o fynychwyr y sesiwn - £1600

2. Digwyddiad lledaenu - £2000

I arddangos y pecyn cymorth a rhannu canfyddiadau allweddol gyda rhanddeiliaid. Tua 100 o fynychwyr.

Mae'r costau'n cynnwys:

• Llogi lleoliad (gan gynnwys offer technegol)

• Arlwyo ar gyfer y mynychwyr.

3. Platfform gwe'r pecyn cymorth - £1,900

Dadansoddiad:

• Enw parth: £50

• Datblygwr gwe (sefydlu a chynnal): £250

• Datblygwr gwe (dylunio, uwchlwytho, strwythuro): £1,600

Bydd y platfform yn sicrhau y bydd gan bob ysgol yng Nghymru fynediad at y pecyn cymorth.

4. Deunyddiau print a hyrwyddo - £1,100

Dadansoddiad:

• Rhediad Print Cyfyngedig o'r Pecyn Cymorth: £800

• Taflenni Hyrwyddo Printiedig / Deunyddiau Arddangos / Baner: £300

Ar gyfer digwyddiadau lledaenu ac ymgysylltu â rhanddeiliaid.

5. Gwasanaethau Cyfieithu - £500

Er mwyn sicrhau cynhwysiant a hygyrchedd, bydd yr holl ddeunyddiau'n cael eu darparu'n ddwyieithog yn y Gymraeg a'r Saesneg